《千秋岁 为吴尔世母节寿》
清代·陈世祥

笑捧霞觞，代君陈祝。万岁冰桃今岁熟。四海交游歌寿母，三春风物先华屋。

伫期颐，褒节孝，君家独。

三十七年贞志笃。三十七年庭训足。兼父兼师心更曲。

当初茹苦唯熊胆，而今色养真仁粟。湛夫人，百世后，留芳躅。

作者简介：明末清初江南通州人，字善百，号散木。明学祯举人。入清官知县。有《楚云章句》、《半豹吟》、《园集》、《含影词》、《种瑶草》等。